Helsingin kaupungin sosiaali- ja terveyspalvelut vuoteen 2030

Palveluverkkosuunnitelma

Mitä palveluverkkoon kuuluu?
•	Sosiaali- ja terveysviraston asiakaspalvelupisteitä, 
kuten terveysasemia, neuvoloita ja sosiaalipalvelupisteitä.
•	Niissä tuotettuja palveluja, kuten hoitajien, lääkärien ja sosiaalityöntekijöiden vastaanottoja. 

Miksi suunnittelemme uutta palveluverkkoa?

Helsinkiin syntyy uusia asuinalueita ja väestö lisääntyy. Lisäksi taloudellinen tilanne haastaa satsaamaan seinien sijasta palveluihin. 

Haluamme
•	tarjota sosiaali- ja terveydenhuollon palveluja saman katon alta
•	koota palvelut asiakkaan kannalta toimiviksi kokonaisuuksiksi 
•	tarjota palvelut keskeisiltä paikoilta hyvien liikenneyhteyksien ääreltä
•	tarjota monipuolisia ja helppokäyttöisiä sähköisiä palveluja.

Tulevaisuuden palveluverkko
- kolmenlaisia palvelukeskuksia

•	Perhekeskus
o	esim. neuvolat, lapsiperheiden kotipalvelu, kasvatus- ja perheneuvonta 
•	Monipuolinen palvelukeskus
o	esim. ikäihmisten päivätoiminta ja sosiaalityö,  palveluasuminen, hoivapalveluja 
•	Terveys- ja hyvinvointikeskus
o	esim. terveysaseman palvelut, sosiaalityön palveluja, psykiatria- ja päihdepalvelut 

Perhekeskus

•	Kohderyhmänä ovat lapset, heidän vanhempansa ja muu perhe.
•	Palveluja ovat esimerkiksi 
o	äitiys- ja lastenneuvolan palvelut 
o	neuvolan perhetyö 
o	lapsiperheiden kotipalvelu.
•	Lisäksi perhekeskukseen on suunniteltu sisältyvän kasvatus- ja perheneuvonnan ja lastensuojelun sosiaalityön palveluja, lasten terapiapalveluja (fysioterapia, toimintaterapia, puheterapia) sekä alle kouluikäisen lapsen lääkäripalveluja. 
•	Perhekeskustoimintaa kokeillaan vuonna 2015 eteläisen Helsingin alueella. Perhekeskus palvelisi asukkaita koko etelän alueella.

Terveys- ja hyvinvointikeskus

•	Kohderyhmänä ovat pääasiassa aikuiset, osa palveluista myös koululaisille ja ikääntyneille.
•	Palveluja ovat esimerkiksi
o	lääkärin ja hoitajan vastaanottopalvelut
o	psykiatria- ja päihdepalvelut
o	sosiaalipalvelut
o	kuntoutuspalvelut (fysioterapia, toimintaterapia).
•	Terveys- ja hyvinvointikeskusta kokeillaan Kalasataman alueella vuonna 2017.

Monipuolinen palvelukeskus

•	Kohderyhmänä ovat ikääntyneet ja monisairaat.
•	Palveluja ovat esimerkiksi
o	palvelukeskustoiminta
o	ikääntyneiden sosiaali- ja lähityö
o	omaishoidon toimintakeskustoiminta
o	päivätoiminta
o	lyhytaikainen osavuorokautinen ja ympärivuorokautinen hoito
o	arviointi- ja kuntoutustoiminta
o	pitkäaikainen ympärivuorokautinen tehostettu palveluasuminen tai laitoshoito.
•	Monipuolinen palvelukeskus on lähipalvelua, verkosto kattaa koko Helsingin.

Miten suunnittelu etenee?

•	Kokoamme kuntalaisten mielipiteet sosiaali- ja terveyslautakunnalle.
•	Sosiaali- ja terveyslautakunta aloittaa suunnitelman käsittelyn 3.6.2014.
•	Palveluverkon suunnittelu on pitkäjänteistä työtä ja suunnitelmat ulottuvat vuoteen 2030.